Полет (Димчо Дебелянов)
Par-dela le soleil, par-dela les ethers.
Ch. Baudelaire

От мръсния лик на суетност вседневна
блажен е тоз, чийто се дух отврати,
разкъсва веригите свои той гневно
и с вихрен полет в небесата лети.
 
Там жаден за смърт под нетленния блясък
на вечния мир и на вечния ден,
той среща на мълнийте гордия трясък
и пада от царствено щастье огрен.

Стихотворения на Димчо Дебелянов